দেশের প্রতিরক্ষা ব্যবস্থা র‌্যাব, সেনা, পুলিশ, বিজিবি, নৌ, বিমান বাহিনীতে জনবল বৃদ্ধি পাবে। এ বছর বস্ত্র, চিংড়ি, কাঁকড়া, চামড়া, কুঁচে প্রভৃতি রপ্তানিতে অভাবনীয় সাফল্য লাভ হবে। উচ্চশিক্ষা ও যোগ্যকর্ম লাভের আশায় বিদেশ যাত্রা বাড়বে বৈকি কমবে না। অগ্নি রাশি মেষে ইউরেনাস অবস্থান করার ফলে দেশে এ বছর অগ্নিকাণ্ডে ক্ষয়ক্ষতির পরিমাণ কিছুটা বৃদ্ধি পেতে পারে। অপ্রত্যাশিত প্রাকৃতিক দুর্যোগ ও দুর্ঘটনাজনিত কারণে হতাহতের সংখ্যা বৃদ্ধি পেতে পারে। বায়ু রাশি কুম্ভে রহস্যজনক গ্রহ নেপচুন অবস্থান করছে। ফলে প্রকৃতি সারা বছরই রহস্যজনক আচরণ করতে পারে। ছোট বা মাঝারি ধরনের ভূমিকম্পের আশঙ্কা একেবারে উড়িয়ে দেওয়া যায় না।